CELEX: 32012D0726
Language: ro
Date: 2012-11-22 00:00:00
Title: 2012/726/UE: Decizia de punere în aplicare a Comisiei din 22 noiembrie 2012 de autorizare a introducerii pe piață a dihidrocapsiatului ca ingredient alimentar nou în temeiul Regulamentului (CE) nr. 258/97 al Parlamentului European și al Consiliului [notificată cu numărul C(2012) 8391]

27.11.2012   
            
            
               RO
            
            
               Jurnalul Oficial al Uniunii Europene
            
            
               L 327/49
            
         DECIZIA DE PUNERE ÎN APLICARE A COMISIEI
   din 22 noiembrie 2012
   de autorizare a introducerii pe piață a dihidrocapsiatului ca ingredient alimentar nou în temeiul Regulamentului (CE) nr. 258/97 al Parlamentului European și al Consiliului
   [notificată cu numărul C(2012) 8391]
   (Numai textul în limba engleză este autentic)
   (2012/726/UE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 258/97 al Parlamentului European și al Consiliului din 27 ianuarie 1997 privind alimentele și ingredientele alimentare noi (1), în special articolul 7,
   întrucât:
   
               (1)
            
            
               La 6 august 2010, societatea Ajinomoto Co. Inc., Japonia, a înaintat autorităților competente din Regatul Unit o cerere de introducere pe piață a dihidrocapsiatului ca ingredient alimentar nou.
            
         
               (2)
            
            
               La 10 martie 2011, organismul competent de evaluare a produselor alimentare din Regatul Unit a emis raportul său de evaluare inițială. În acest raport s-a ajuns la concluzia că dihidrocapsiatul nu va prezenta un risc pentru sănătatea consumatorilor.
            
         
               (3)
            
            
               Comisia a transmis raportul de evaluare inițială tuturor statelor membre la data de 13 aprilie 2011.
            
         
               (4)
            
            
               În cursul intervalului de 60 de zile prevăzut la articolul 6 alineatul (4) din Regulamentul (CE) nr. 258/97 s-au formulat obiecții motivate, în conformitate cu dispoziția menționată anterior.
            
         
               (5)
            
            
               Prin urmare, la 9 noiembrie 2011 a fost consultată Autoritatea Europeană pentru Siguranța Alimentară (EFSA).
            
         
               (6)
            
            
               La 28 iunie 2012, în „Avizul științific privind dihidrocapsiatul” (2), EFSA a ajuns la concluzia că dihidrocapsiatul este sigur în cazul utilizărilor și al nivelurilor de utilizare propuse.
            
         
               (7)
            
            
               Dihidrocapsiatul respectă criteriile prevăzute la articolul 3 alineatul (1) din Regulamentul (CE) nr. 258/97.
            
         
               (8)
            
            
               Măsurile prevăzute în prezenta decizie sunt conforme cu avizul Comitetului permanent pentru lanțul alimentar și sănătatea animală,
            
         ADOPTĂ PREZENTA DECIZIE:
   Articolul 1
   Dihidrocapsiatul, astfel cum se specifică în anexa I, poate fi introdus pe piață în calitate de ingredient alimentar nou pentru utilizările definite și la nivelurile maxime stabilite în anexa II și fără a aduce atingere dispozițiilor Regulamentului (CE) nr. 1925/2006 al Parlamentului European și al Consiliului (3), Directivei 2009/39/CE a Parlamentului European și a Consiliului (4) și Directivei 2009/54/CE a Parlamentului European și a Consiliului (5).
   Articolul 2
   Pe eticheta produsului alimentar care îl conține, denumirea dihidrocapsiatului autorizat prin prezenta decizie este „dihidrocapsiat”.
   Articolul 3
   Prezenta decizie este adresată societății Ajinomoto Co. Inc., 15-1, Kyobashi, Chuo-ku, 1-choume, 104-8315, Tokio, Japonia.
   
      Adoptată la Bruxelles, 22 noiembrie 2012.
      
         
            Pentru Comisie
         
         Maroš ŠEFČOVIČ
         
            Vicepreședinte
         
      
   
   
      (1)  JO L 43, 14.2.1997, p. 1.
   
      (2)  EFSA Journal 2012;10(7):2812.
   
      (3)  JO L 404, 30.12.2006, p. 26.
   
      (4)  JO L 124, 20.5.2009, p. 21.
   
      (5)  JO L 164, 26.6.2009, p. 45.
   
      ANEXA I
      
         SPECIFICAȚII ALE DIHIDROCAPSIATULUI
      
      
         Definiție
      
      Dihidrocapsiatul este sintetizat prin esterificarea catalizată de o enzimă a vanilil alcoolului și a acidului 8-metilnonanoic. În urma esterificării, dihidrocapsiatul este extras cu n-hexan.
      Enzima lipozimă 435 a fost aprobată de Administrația veterinară și alimentară din Danemarca.
      Descriere: Lichid vâscos, incolor spre galben
      Formula chimică: C18H28O4
      
      Structura chimică: 
      
         
      Nr. CAS: 205687-03-2
      
         Proprietățile fizico-chimice ale dihidrocapsiatului
      
      
                  Dihidrocapsiat
               
               
                  peste 94 %
               
            
                  Acid 8-metilnonanoic
               
               
                  sub 6 %
               
            
                  Vanilil alcool
               
               
                  sub 1 %
               
            
                  Substanțe aferente sintezei
               
               
                  sub 2 %
               
            
   
      ANEXA II
      
         UTILIZĂRI ALE DIHIDROCAPSIATULUI
      
      
                  Categoria de alimente
               
               
                  Nivelurile maxime de utilizare
               
            
                  Batoane din cereale
               
               
                  9 mg/100 g
               
            
                  Biscuiți și crackers
               
               
                  9 mg/100 g
               
            
                  Gustări pe bază de orez
               
               
                  12 mg/100 g
               
            
                  Băuturi gazoase, băuturi diluabile, băuturi pe bază de suc de fructe
               
               
                  1,5 mg/100 ml
               
            
                  Băuturi pe bază de legume
               
               
                  2 mg/100 ml
               
            
                  Băuturi pe bază de cafea, băuturi pe bază de ceai
               
               
                  1,5 mg/100 ml
               
            
                  Apă aromatizată – plată
               
               
                  1 mg/100 ml
               
            
                  Cereale din făină de ovăz semipreparate
               
               
                  2,5 mg/100 g
               
            
                  Alte cereale
               
               
                  4,5 mg/100 g
               
            
                  Înghețată, deserturi lactate
               
               
                  4 mg/100 g
               
            
                  Amestecuri pentru budincă (gata de consumat)
               
               
                  2 mg/100 g
               
            
                  Produse pe bază de iaurt
               
               
                  2 mg/100 g
               
            
                  Produse de cofetărie din ciocolată
               
               
                  7,5 mg/100 g
               
            
                  Dropsuri
               
               
                  27 mg/100 g
               
            
                  Gumă de mestecat fără zahăr
               
               
                  115 mg/100 g
               
            
                  Lapte pentru cafea
               
               
                  40 mg/100 g
               
            
                  Îndulcitori
               
               
                  200 mg/100 g
               
            
                  Supă (gata de consumat)
               
               
                  1,1 mg/100 g
               
            
                  Sosuri pentru salate
               
               
                  16 mg/100 g
               
            
                  Proteină vegetală
               
               
                  5 mg/100 g
               
            
                  Alimente gata de consum
                  Alimente de substituție
               
               
                  3 mg/porție
               
            
                  Băuturi înlocuitoare de hrană
               
               
                  1 mg/100 ml